Diari Oficial de la Generalitat Valenciana


Sumari del DOGV 6506, del 20-04-2011 (2011/4528)

RESOLUCIÓ de 21 de març de 2011, de la Direcció General de Patrimoni Cultural Valencià, per la qual es modifica la Resolució de 18 de novembre de 2010, de la Direcció General de Patrimoni Cultural Valencià de la Conselleria de Cultura i Esport (DOCV 02.12.2010), per la qual s'incoà l'expedient per a la declaració com a béns d'interés cultural, amb la categoria de monuments, a favor dels poblats moriscos de la Vall d'Alcalà: poblat morisc de l'Atzubieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), redelimitant l'entorn de protecció de poblat morisc de l'Atzubieta i obrint un nou període d'informació pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4528


Data del document
:   21-03-2011

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 21 de març de 2011, de la Direcció General de Patrimoni Cultural Valencià, per la qual es modifica la Resolució de 18 de novembre de 2010, de la Direcció General de Patrimoni Cultural Valencià de la Conselleria de Cultura i Esport (DOCV 02.12.2010), per la qual s'incoà l'expedient per a la declaració com a béns d'interés cultural, amb la categoria de monuments, a favor dels poblats moriscos de la Vall d'Alcalà: poblat morisc de l'Atzubieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), redelimitant l'entorn de protecció de poblat morisc de l'Atzubieta i obrint un nou període d'informació pública. [2011/4528]
Per la Resolució de 18 de novembre de 2010 (DOCV 02.12.2010), de la Direcció General de Patrimoni Cultural Valencià de la Conselleria de Cultura i Esport, es va incoar l'expedient per a la declaració com a béns d'interés cultural, amb categoria de monuments, a favor dels poblats moriscos de la Vall d'Alcalà: poblat morisc de l'Atzubieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), i es va obrir el període d'informació pública.
De resultes de les al·legacions produïdes en el tràmit d'informació pública, els servicis tècnics d'esta direcció general informen que resulta convenient redelimitar l'entorn de protecció del poblat morisc de l'Atzubieta assenyalat originàriament, i modificar, en conseqüència, els annexos II i III de la Resolució de novembre del 2010 (DOCV 02.12.2010.), en què es delimitava l'entorn literalment i gràficament.
En conseqüència, en compliment del que disposa l'article 27 de la Llei 4/1998, d'11 de juny, del Patrimoni Cultural Valencià, esta direcció general, en allò que és matèria de la seua competència, resol:
Primer
Modificar els annexos II i III de la resolució precedent redelimitant l'entorn de protecció del poblat morisc de l'Atzubieta tal com es descriu en els annexos II i III que s'inserixen en la present resolució.
Segon
Obrir un nou període d'informació pública d'acord amb el que preveuen l'article 86 de la Llei de Procediment Administratiu i l'article 27 de la Llei 4/1998, d'11 de juny, del Patrimoni Cultural Valencià, a fi que totes les persones interessades puguen examinar l'expedient durant el termini d'un mes a partir de la publicació de la present resolució en el Diari Oficial de la Comunitat Valenciana. L'expedient està a la disposició de les persones interessades a la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura i Esport, carrer Colom, núm. 66, de València.
València, 21 de març de 2011.- La directora general de Patrimoni Cultural Valencià: Paz Olmos Peris.
Annex II
Delimitació literal dels monuments i dels seus entorns de protecció
a) Justificació de la delimitació dels monuments:
La delimitació s'establix a partir dels criteris següents:
- Topogràfics i paisatgístics, incloent-hi els immobles dels poblats i els espais lliures immediats en els quals es preveuen possibles troballes.
- Arqueològics, segons els antecedents històrics que auguren previsibles troballes.
- Patrimonials i urbanístics, amb la inclusió dels immobles i espais urbans necessaris per a garantir la correcta tutela del monument.
b) Delimitació literal dels monuments.
b.1) Poblat morisc de l'Atzubieta.
Engloba les parcel·les cadastrals del polígon 8: 128, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150,157. Zona d'hortes: 217, 218, 219, 220, 221, 222, 223. I la séquia situada en les parcel·les 198, 200, 201, 202 i 206. Així com el llit del riu Girona que va de la parcel·la 223 a la 198, el molí situat en la parcel·la núm. 198 i el tram de la carretera que les travessa.
b.2) Poblat morisc de la Roca.
Comprén les parcel·les cadastrals del polígon 1: 391, 392, 393, 394, 395, 396, 397, 398, 399, 400, 401, 402. S'hi incorporen els camins circumdants entre les parcel·les 392 i 492.
b.3) Poblat morisc de la Cairola.
Engloba les parcel·les cadastrals del polígon 8: 157, 158, 159, 161, 162, 163, 164, 165, 166 i part de la parcel·la 160 entre les 158 i 220, delimitada a l'oest per una línia virtual que va entre els vèrtexs oest de les dites parcel·les. S'hi incorpora també part del camí des de la parcel·la 157 a la 220.
b.4) Poblat morisc del Benialí.
Engloba les parcel·les cadastrals del polígon 6: 188, 189, 190, 191 i 192, així com part de la carretera que passa entre les parcel·les 188 i 191.
c) Delimitació literal dels seus entorns de protecció.
c.1) Justificació de les delimitacions proposades.
- Topogràfics i paisatgístics: al poblat de l'Atzubieta s'inclou l'àmbit en què es troben el poblat i les seues previsibles restes, les hortes associades al poblat i els camins més pròxims des d'on és possible contemplar-lo. A la Cairola, el Benialí i la Roca es definix un cercle de 200 m com a entorn que assegure la preservació del paisatge històric, que haurà de ser concretat en el Pla Especial de Protecció d'acord amb el que establix l'article 34 de la Llei 4/1998, d'11 de juny, del Patrimoni Cultural Valencià.
d) Delimitació literal dels entorns de protecció dels monuments.
d.1) Descripció.
Poblat morisc de l'Atzubieta
- Origen: vèrtex oest de la parcel·la 106 del polígon 2.
- Sentit: horari.
- Descripció: des de l'origen, la línia recorre el límit sud del camí d'Ebo fins a la parcel·la 197 del polígon 2. Gira a l'oest envoltant el camí i després el llit del riu Girona. Gira al nord per la partió de la parcel·la 160 limítrofa amb el camí existent. Envolta el camí mencionat fins al camí del Barranc. Creua este camí i des del vèrtex est de la parcel·la 121 seguix al sud pel camí fins a la parcel·la 123, la incorpora i es dirigix al sud pel marge oest del camí, entre la dita parcel·la i la 106, fins a la parcel·la 103. Incorpora les parcel·les 103, 102 i 101 fins al llit del riu. Continua al sud envoltant el llit del riu fins al camí d'Ebo, per on gira al nord-est incorporant-lo fins al punt d'origen.
Poblat morisc de la Cairola: circumferència de radi 200 m amb centre de coordenades UTM X: 736817, Y: 4296220.
Poblat morisc del Benialí: circumferència de radi 200 m amb centre de coordenades UTM X: 738303, Y: 4297667.
Poblat morisc de la Roca: circumferència de radi 200 m amb centre de coordenades UTM X: 736620, Y: 4297667.
Annex III / Anexo III
Delimitació gràfica / Delimitación gráfica